એક બોર બનાવવા રૂ.૧૩.પ૬ લાખથી રૂ.૧૬.૦૮ લાખ ખર્ચીને રૂ.૩.૧૭ કરોડનો વાર્ષિક રેટ કોન્ટ્રાક્ટ પણ આપી દેવાયો છે. આ પ્રકારના વહીવટને જોતાં મ્યુનિસિપલ કોર્પોરેશનની નર્મદાનું પાણી શહેરભરમાં પહોંચાડવામાં ઘોર નિષ્ફળ નિવડ્યું હોવાનું પુરવાર થાય છે. આ અંગે વોટર સપ્લાય કમિટીના ચેરમેન રમેશ દેસાઇને પૂછતાં તેઓ નિખાલસતાથી કહે છે કે કોર્પોરેશને બોરનાં પાણીનો વપરાશ ઓછો કરવો જોઇએ, પરંતુ અમુક જગ્યાએ નેટવર્કનો પ્રશ્ન છે તો ઘણી ટાંકીઓ ઓછી ભરાતી હોઇ બોરનાં પાણીથી ભરવી પડે છે.